Vanhat valheet pidättelevät Britannian hallitusta ottamasta suoraan kantaa raha-asiaan, koska se on kaikkein helpoimmin hahmotettava ja taskulaskimeen mahtuva tapa osoittaa, millaista käärmebalsamia briteille myytiin, kirjoittaa HS:n Brysselin-kirjeenvaihtaja Pekka Mykkänen.

Britan­nian EU-erosta eli brexitistä käytävät neuvottelut käynnis­tyivät vihdoin ja viimein kunnolla Brysselissä maanantaina – tai näin minä ja moni muu Brysselin EU-touhuja seuraavat toimittajat väitimme. Pahoittelen, jos olen levittänyt virheellistä tietoa, kun käytin ilmausta ”toden teolla” alkaneista neuvotteluista.